**Testiranje kandidata**

Provjera znanja, sposobnosti i vještina kandidata utvrđuje se pismenim testom i razgovorom.

Testiranje se sastoji od pisanog testa provjere znanja osnova upravnog područja za koje je raspisan Javni natječaj i razgovora s kandidatima.

Kandidati koji su dobili obavijest o tome da ispunjavaju formalne uvjete odnosno koji su podnijeli pravovremenu i urednu prijavu na Javni natječaj za prijam vježbenika u državnu službu na neodređeno vrijeme u Ministarstvu vanjskih i europskih poslovabit će pozvani na testiranje.

Kandidati koji se ne odazovu testiranju gube status kandidata i mogućnost sudjelovanja u daljnjem kvalifikacijskom postupku.

Kandidat koji dođe na testiranje nakon zakazanog termina neće moći pristupiti testiranju.

Kandidati na testiranje trebaju ponijeti važeću osobnu iskaznicu ili drugu odgovarajuću identifikacijsku ispravu i kemijsku olovku.

Za vrijeme provjere znanja i sposobnosti nije dopušteno:

* koristiti se literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se provjera odvija bez odobrenja osobe koja provodi testiranje
* razgovarati s drugim kandidatima ili remetiti koncentraciju kandidata na drugi način.

Za vrijeme boravka u prostorijama održavanja testiranja, kandidati su dužni poštivati kućni red i postupati prema uputama voditelja.

Smatra se da su kandidati zadovoljili na testiranju ako su za svaki dio provjere znanja, sposobnosti i vještina ostvarili najmanje 5 bodova.

U svaku sljedeću fazu testiranja upućuju se kandidati koji su ostvarili najbolje rezultate u prethodnoj prema rang listi. Svaki dio provjere znanja i vještina vrednuje se bodovima od 0-10, a bodovi se mogu utvrditi i decimalnim brojem na najviše dvije decimale.

Komisija u razgovoru s kandidatima utvrđuje znanja, sposobnosti, vještine, interese, profesionalne ciljeve i motivaciju kandidata.

Poslije intervjua Komisija utvrđuje rang listu kandidata prema ukupnom broju bodova ostvarenim na testiranju.

Mjesto i vrijeme provedbe testiranja bit će objavljeno najmanje 5 dana prije termina na WEB stranici Ministarstva vanjskih i europskih poslova [www.mvep.gov.hr](http://www.mvep.gov.hr), a kandidati će biti e-poštom obaviješteni o tome ispunjavaju li formalne uvjete za testiranje.